Mohamed Alhammadi

Mohamed Alhammadi (født 1985) er en emiratarabisk handikappet friidrettsutøver, som konkurrerer i sprintløp. Han konkurrerer i klassen T34, som er en av klassene for utøvere som bruker rullestol. Alhammadi har svekkelse i begge beina på grunn av polio.IPC - ALHAMMADI Mohamed, besøkt 15. september 2016.

Idrettskarriere
2011
Ved Para-VM i friidrett 2011 (IPC Athletics World Championships) i Christchurch på New Zealand i januar fikk han to gull- og en sølvmedalje. Han vant 200 meter på tiden 30,14, og 400 meter på tiden 56,20. På 100 meter satte han ny asiarekord i finalen, med 16,95, og fikk sølv. Sebastien Mobre vant denne distansen, på 16,84.IPC - Results Book from 2011 IPC Athletics World Championships  (PDF), besøkt 29. september 2012

2012
I mars 2012 deltok han ved Al Ain 6th International Athletics Meeting 2012, der han kom på 2.-plass på 200 meter, bak Walid Ktila, og 3.-plass på 100 meter, bak Walid Ktila og Sebastien Mobre.Team Thomas - Al Ain 6th International Athletics Meeting 2012 (PDF), besøkt 29. september 2012 De samme plassene fikk han også på 2nd Sharjah International Open Athletics Meeting, som også ble arrangert i mars 2012.Team Thomas - http://www.team-thomas.org/_erg12/Results_S.pdf (PDF), besøkt 29. september 2012

Ved Paralympiske sommerleker 2012 i London vant han sølv på 200 meter og bronse på 100 meter. I innledningsheatet på 200 meter satte han ny paralympisk rekord med tiden 29,03. Denne rekorden ble slått av Walid Ktila i finalen, da han satte ny verdensrekord med tiden 27,98. Alhammadi fikk sølv, med tiden 28,95, og Rheed McCracken bronse. På 100 meter satte han også ny asiarekord, først med 16,42 i innledningsheatet, deretter 16,41 i finalen, og fikk med det bronse på denne distansen, bak Ktila og McCracken.

2013
Ved Para-VM i friidrett 2013 i Lyon fikk han to medaljer. På 800 meter fikk han sølv, bak tunisiske Walid Ktila, og på 400 meter fikk han bronse, slått av Walid Ktila og australske Rheed McCracken.IPC - 2013 IPC Athletics World Championships Lyon, besøkt 15. september 2016. På 100 meter kom han på 5.-plass, og på 200 meter ble han diskvalifisert. 

2014
Han deltok ved Asian Para Games 2014 i Incheon i Sør-Korea, der han vant både 100 og 200 meter. 

2015
Para-VM i friidrett 2013 ble arrangert i Doha i Qatar, og Alhammadi vant 4 medaljer i dette verdensmesterskapet. Han fikk sølv på 100, 200 og 800 meter, der Walid Ktila vant. I tillegg fikk han bronse på 400 meter bak Ktila og finske Henry Manni.

2016
Ved Paralympiske sommerleker 2016 vant han 800 meter, med ny personlig rekord på 1:40,24. Dette var også ny paralympisk rekord.The National - Mohammed Al Hammadi sets new Paralympic Games record in T34 800m to win UAE’s second gold, besøkt 16. september 2016. Han slo her Walid Ktila med 7 hundredeler.Rio 2016 - Men's 800m - T33/34 - Standings , besøkt 15. september 2016. På 100 meter kom han på 4.-plass.

Referanser

Eksterne lenker
 Rio 2016 - Mohamed Alhammadi 
 IPC - Mohamed Alhammadi
 London 2012 - Mohamed Alhammadi
 London 2012 - Athletics - Men's events (resultater PL 2012)

Kategori:Emiratarabiske sprintere
Kategori:Emiratarabiske handikappidrettsutøvere
Kategori:Paralympiske mestere for De forente arabiske emirater
Kategori:Verdensmestere i friidrett
Kategori:Deltakere for De forente arabiske emirater under Paralympiske sommerleker 2012
Kategori:Deltakere for De forente arabiske emirater under Paralympiske sommerleker 2016
Kategori:Deltakere for De forente arabiske emirater under Paralympiske sommerleker 2020
Kategori:Paralympiske bronsemedaljevinnere for De forente arabiske emirater